POLITIKA ZAŠTITE OSOBNIH PODATAKA

- 1. UVODNE INFORMACIJE

Trgovačko društvo TRGO-KOM d.o.o. za komunalne djelatnosti, Veliko Trgovišće, Trg Stjepana i Franje Tuđmana 2, OIB: 20879445686 (u nastavku: TRGO-KOM) poštujući Vašu privatnost obrađuje Vaše osobne podatke u skladu s odredbama Opće uredbe o zaštiti podataka (EU) 2016/679 (u nastavku: Opća uredba) i Zakonom o provedbi Opće uredbe o zaštiti podataka (NN 42/18) te drugih propisa koji uređuju zaštitu osobnih podataka. Opća uredba sadrži niz pravila kojima se osigurava da se obrada osobnih podataka obavlja u skladu s pravima i temeljnim slobodama ljudi. U skladu s člancima 13. i 14. Opće uredbe ovom Politikom o zaštiti osobnih podataka (u nastavku: Politika) pružaju se informacije o tome na koji način TRGO-KOM obrađuje Vaše osobne podatke, u koju svrhu se obrađuju Vaši osobni podaci, koja prava imate u vezi s obradom i zaštitom podataka i na koji način možete ta prava ostvarivati.

- 2. VODITELJ OBRADE

Ova Politika se primjenjuje na sve osobne podatke prikupljene i obrađene od strane TRGO-KOM d.o.o. za komunalne djelatnosti, Veliko Trgovišće, Trg Stjepana i Franje Tuđmana 2, OIB: 20879445686 kao voditelja obrade osobnih podataka. TRGO-KOM je trgovačko društvo koje je osnovano od strane Općine Veliko Trgovišće, a sa svrhom pružanja javnih usluga. TRGO-KOM pruža javnu uslugu, a korisnici javne usluge su mještani Općine Veliko Trgovišće. Korisnici javne usluge su dužni TRGO-KOMU pružiti osobne podatke koji su nužni za pružanje javne usluge. U slučaju da imate bilo kakva pitanja u vezi s korištenjem ove Politike i/ili u vezi s obradom Vaših osobnih podataka i ostvarivanjem svojih prava koja proizlaze iz ove Politike, možete se obratiti TRGO-KOMU na sljedeći način:

- - putem e-mail adrese trgo-kom@kr.t-com.hr, s naznakom „Zaštita osobnih podataka“
- - putem telefona ili faxa na broj: 049/236-363
- - putem pošte na adresu TRGO-KOMA kao voditelja obrade, na adresu: Veliko Trgovišće, Trg Stjepana i Franje Tuđmana 2, s naznakom: „Zaštita osobnih podataka“
- 3. SLUŽBENIK ZA ZAŠTITU PODATAKA
- TRGO-KOM kao voditelj obrade imenovao je službenika za zaštitu podataka te se svaki ispitanik, a radi zaštite svojih prava u pogledu prikupljanja i obrade njegovih osobnih podataka može obratiti službeniku za zaštitu podataka putem e-mail adrese trgo-kom@kr.t-com.hr, s naznakom: Zaštita osobnih podataka.
- 4. NAČELA OBRADE OSOBNIH PODATAKA

Vaše osobne podatke obrađujemo poštujući načela obrade osobnih podataka, a koja načela su ujedno i obrađena u ovoj Politici zaštite osobnih podataka.

U tom smislu, TRGO-KOM poštuje i primjenjuje sljedeća načela u obradi Vaših osobnih podataka:

- - načelo zakonitosti, poštenosti i transparentnosti - osobni podaci se obrađuju zakonito, pošteno i transparentno,
- - načelo ograničavanja svrhe - osobni podaci se prikupljaju u posebne, izričite i zakonite svrhe te se u tom smislu osobni podaci ni u kojem slučaju ne obrađuju na način koji nije u skladu s tim svrhama,
- - načelo smanjenja količine podataka - osobni podaci koji se prikupljaju su primjereni, relevantni i ograničeni na ono što je nužno u odnosu na svrhe u koje se obrađuju,
- - načelo točnosti - osobni podaci koji se obrađuju moraju biti točni i prema potrebi ažurni, a osobni podaci koji su netočni ili nepotpuni se bez odgađanja ispravljaju ili brišu,
- - načelo ograničenja pohrane - osobni podaci se čuvaju u obliku koji omogućuje identifikaciju ispitanika samo onoliko dugo koliko je potrebno u svrhe radi kojih se ti osobni podaci obrađuju,
- - načelo cjelovitosti i povjerljivosti - osobni podaci se prikupljaju na način kojim se osigurava odgovarajuća sigurnost osobnih podataka, uključujući zaštitu od neovlaštene ili nezakonite obrade te od slučajnog gubitka, uništenja ili oštećenja primjenom odgovarajućih tehničkih ili organizacijskih mjera.
- 5. OBRADA OSOBNIH PODATAKA

TRGO-KOM kao voditelj obrade štiti Vašu privatnost i u okviru svog poslovanja obrađuje samo one osobne podatke koji su nužni radi ispunjenja svrhe u koju se prikupljaju.